**БАҒДАРЛАМА**

элективті курс

 гимназиялық (лицейлік) компоненттің арнайы курстары

**ФИЗИКА БОЛАШАҚ МАМАНДЫҚТА**

10-11 сынып оқушыларына арналған

аптасына 1 сағат, барлығы 34 сағат

**Майланова М.С**

№126 мамандандырылған лицейдің физика пәнінің мұғалімі

**Түсініктеме хат**

 Физика курсының ұсынылып отырған бағдарламасы физика пәнінің жалпы мақсаттарын және оқушылардың қабілеттілігінен, қызығушылығынан және кәсіптік болашақ мамандық таңдау мүддесінен туындайтын арнайы мақсаттары ескеріле отырып дайындалған. Бұл бағдарлама жаратылыстану-математикалық бағыттағы мектептердің 10-11сынып оқушыларының болашақ мамандықты таңдау барысындағы көмекші құрал. Бағдарлама жалпы білім беретін мектептерге, лицей, гимназияларға арналған және физиканың мемлекеттік білім стандартының негізінде жасалып, білім беру жүйесін сапалы деңгейге көтеруді көздейді. Қазіргі білім беру жүйесінің 12 жылдық білім беруге көшуі болашақта білім беру жүйесін ізгілендіре түсуді, жалпы білім берудің этникалық, мәдени демографикалық және әлеуметтік-экономикалық ерекшеліктерін ескеруді көздейтіндіктен, бұл бағдарламада оқушыны келешек өмірге дайындау, білім алу және кәсіби бағыт - бағдарының қалыптасуына арналған. Жалпы білім беретін физика курсының барлық бөлімдерінің негізгі формулалары мен жиі қолданылатын заңдары және шығармашылық жұмыстар мен эксперименттік, практикалық жұмыстар жүргізуді қамтиды. Әлемнің физикалық бейнесінің біртұтастығы, ондағы адамның орны мен ролі жайлы көзқарас қалыптастырады. Мамандық таңдау –өте жауапкершілікті және маңызды іс. Мамандық таңдауда әр адам өзінің қызығушылығына, қабілетіне, бейімділігіне, қалауына сүйену керек. Қазіргі таңда мамандықтың түрі көп. Таңдау жасау оңай емес. Ең бастысы –адам еңбекке қабілетті, зейінді болуы қажет және оның мамандығы өзі өскен ортаға маңызды, бағалы үлес қосатындай болуы шарт. Өз ісіне сенімді, дұрыс таңдау жасаған адам ғана жетістікке жетеді. Өзінің сұранысын, қызығушылығын жоймаған кең тараған мамандықтарға дәрігер, мұғалім және құрылысшы мамандықтарын атап өтуге болады. Ал, өзекті мамандықтар қатарына жоғары технология, байланыс, коммуникация, әлеуметтік орта, экономиканы басқару мамандықтары және еңбек сұранысына қажетті жаңа мамандықтар жатады. Қоғамның дамуында мамандық иелерінен жоғары кәсіби біліктілікті, коммуникативтік қабілетті, еңбек етуге деген сүйіспеншілікті, қызығушылықты, өз мамандығы бойынша біліктілігін арттыруға даяр болатын мамандық иесін талап етеді. Сондықтан икемі, қызығуы, бейімі бар мамандықты таңдай білу, өзіне, қоғамға тигізетін пайдасын ойлау, мұндай еңбектен шабыт туатыны, ол өнімді еңбекке ұласып, табыс әкелетінін білу керек.Қай мамандықты болмасын таңдау – әр жасөспірімнің өз еркінде. Бірақ таңдаған мамандық заман талабына сай, еліміздің болашағын одан әрі дамытуға, әрі нығайтуға жұмсалып жатса, міне, осыны нарық қажеттілігі деп білуге болады. Нарықтық қоғамда өзіне қажетті саланы терең оқып және жаһандану кезеңінде салауатты өмір сүру үшін жан-жақты бәсекеге  қабілетті азамат болу керек.Осы курс бағдарламасы оқуға түсуші талапкерлерге, мектеп мұғалімдеріне пайдалы болары сөзсіз.

**Мақсаты:**

 Оқушылар бойында физика ғылымына деген шынайы құрмет пен сүйіспеншілікті дарыту және оқушыны келешек өмірге дайындау, білім алу және кәсіптік қызметті жалғастыруда кәсіби білік пен бейімділікті қалыптастыру.

 Мамандық әлемі туралы ақпарат алу арқылы және өзін тану шекарасын кеңейту арқылы мамандық бағытын таңдауда жауапты шешім қалыптастыру.

**Міндеті:**

* Мамандықтарды талдай және таңдай білуге үйрету;
* Оқушыны өзінің қабілетін, бейімін, қызығушылығын мамандыққа сай тани білуге үйрету;
* Оқушылардың бағдары мен құндылықтары туралы мәлімет беру;
* Оқушылардың құптап отырған мамандықтарына бағыт беру.

**Өзектілігі:** Оқушыларға болашақ мамандық және оқу бағдарын таңдауға көмектесу, мамандық әлемі және оның ерекшеліктері туралы дүниетанымын кеңейту;
**Курс мүмкіндіктері:**

* Физиканың теориялық мәнділігі мен практикалық бағытталу арасындағы байланыстардың айқындалуы.
* Оқушылар мен ата-аналардың жалпы білім алу деңгейінде өз қажеттіліктерін жүзеге асыруда таңдау құқығына ие болуы.
* Тұлға, қоғам, мемлекет қажеттіліктеріне сәйкестігі.
* Физика ғылымы мен кәсіби мамандықтар арасындағы заңдылықтардың өзара байланысы.
* Оқушы бойындағы табиғи дарын мен қабілеттерін зерттеу мен дамыту.
* Оқушының болашақ еңбек жолын дұрыс таңдау мүмкіндігі.
* Ғылыми білімдерді өз бетінше игеруді және қолдануды, физикалық құбылыстарды бақылау мен түсіндіруді өз бетінше зерттеулерді жүргізулерді қалыптастыру.
* Жаңа технологияландырылған әлемде бағдар ала білуді, яғни білімді күнделікті өмірде жеке басы үшін маңызды мәселелерді шешуге қолдана білу

**Тұрақтылау (мазмұндық) бөлімі**

**Кіріспе. 1 сағ.**

Курс мазмұны туралы ақпарат беру

**Физика – су көлігінде (4 сағат)**

Денелердің жүзу шарттары. Ареометрлер. Су көлігі. Архимед күші. Судың қасиеттері. Бернулли заңы. Толқындық қозғалыс. Ультрадыбыстар, инфрадыбыстар және олардың қолданылуы. Практикалық жұмыс №1 «Денелердің жүзу шарттары. Архимед күші. Бернулли заңы»

**Физика – медицинада (3 сағат)**

Қысым. Адамның қан қысымын өлшеуге арналаған құралдың құрылысы және жұмыс істеу принципі. Көздің құрылысы. Алыстан көргіштік және жақыннан көргіштік. Көзілдірік. Никотиннің көру қабілетіне әсері. Эксперименттік жұмыс «Жүректің соғу периодын және жүректің атқаратын механикалық жұмысын, қуатын анықтау»

**Физика және метеорология (2 сағат)**

Стратостат. Атмосфера құрылысы және ондағы жүретін процестер. Найзағай және оның түрлері. Магнит өрісі және қасиеттері. Эксперименттік жұмыс «Атмосфералық қысымды, ауаның ылғалдылығын және температурасын өлшеу»

**Физика және конструктор – механик (2 сағат)**

«Робот» макетін құрастырудың тиімді жолдары. Жаңа механизмдер моделін құрастыру.

**Физика архитектор мамандығында (3 сағат)**

Құрылыс алаңдарын жоспарлаудағы физикалық заңдылықтарды қолдану аясы. Деформация. Үйкеліс күші. Ауырлық күші. Практикалық жұмыс «Деформация. Үйкеліс күші. Ауырлық күші».Тест «Мен және менің өмірлік жоспарларым»

**Физика және суретке түсіру қызметі (4 сағат)**

Қарапайым фотоаппараттың құрылысы. Қазіргі заманғы фотоаппараттың физикалық негіздері. Фотосуретті үлкейту. Фотосуретке түсіру. Шығару. Кванттық физика. Фотоэффект құбылысы. Фотоэффект құбылысын техникада пайдалану. Практикалық жұмыс «Кванттық физика. Фотоэффект құбылысы»

**Физика және өрт қауіпсіздік қызметі (2 сағат)**

Электр құбылыстары. Электр өткізгіштердің қысқа тұйықталуы – өрт шығуының негізгі себебі. Өздік жұмыс: «Неге от өздігінен өшпейді?», «Неліктен су отты өшіреді?», «Отты өшіру тәсілдері.»

**Физика және цирк (2 сағат)**

Қисық сызықты қозғалыс. Материялық нүктенің шеңбер бойымен бірқалыпты қозғалысы. Сызықтық және бұрыштық жылдамдықтар. Центрге тартқыш үдеу. Практикалық жұмыс «Сызықтық және бұрыштық жылдамдықтар. Центрге тартқыш үдеу.»

**Физика- биология мен жануартануда (2 сағат)**

Табиғат және адам. Физика табиғат туралы ғылым. Табиғатты зерттеудің ғылыми әдістері. Локаторлар. Ультрадыбыстық локатордың жұмыс істеу принципі.

**Физика балалар ойыншығын жасау қызметінде (3сағат)**

Архимед заңдылығына негізделген ойыншықтар. Дыбыстық, инерциялық және бұрандалы ойыншықтар. Ньютонның заңдарына негізделген және электрленген, магниттік ойыншықтар. Шығармашылық жұмыс. «Физикалық заңдылықпен байланысты ойыншық моделін құрастыру»

**Электр станциясы (2 сағат)**

Жергілікті электр станциясына саяхат. Практикалық жұмыс «Кулон заңы. Электр өрісінің кернеулігі».

**Физика және техника (4 сағат)**

Жылу машиналары. Жылу қозғалқыштарының жұмыс істеу принципі. ПӘК – і. Техниканың дамуындағы жылу қозғалтқыштарының ролі. Жылу машиналарын пайдаланудағы экологиялық мәселелер және қоршаған ортаны қорғау. Қарапайым автомашинаның моделін құрастыру, жасау. Оқушылардың мамандық таңдаудағы дайындығын анықтау сауалнамасы. Қорытындылау (Қосымша 1) «Мамандық таңдаудың өмірлік маңызы»

**Нормативті бөлім**

**ФИЗИКА БОЛАШАҚ МАМАНДЫҚТА**

10-11 сынып оқушыларына арналған элективті курс бағдарламасы

аптасына 1 сағат, барлығы 34 сағат

|  |  |  |  |  |
| --- | --- | --- | --- | --- |
| Р/С | Тақырыптың аты | Оқу мақсаты  | Сағат саны  | Білім өнімі  |
| Барлығы | Лекция Теория | Тәжірибе | Практика |
| 1 | Кіріспе. Курс мазмұны туралы ақпарат беру. | Курс жайлы түсініктерін қалыптастыру. | 1 | 1 |  |  | Курс жайлы түсініктері қалыптасады |
| **І. Физика – су көлігінде. Барлығы 4 сағ** |  |
| 1.1 | Денелердің жүзу шарттары. Ареометрлер. Су көлігі. Архимед күші. | Жүзу шарттарын демонстрациялау арқылы дәлелдеу  | 1 | 1 |  |  | Су көлігі қызметкерлері туралы мәліметтер алады |
| 1.2 | Судың қасиеттері. Бернулли заңы. | Бернулли заңының қолданылу аясы туралы деректер келтіру  | 1 | 1 |  |  |  Судың негізгі қасиеттерін зерттейді, Бернулли теңдеуін қортып шығарады  |
| 1.3 | Толқындық қозғалыс. Ультрадыбыстар, инфрадыбыстар және олардың қолданылуы. | Қосымша дерекөздер арқылы толқындық қозғалыс туралы мәліметтер беру  | 1 | 1 |  |  | Ультрадыбыстар мен инфрадыбыстардың диапазоны, қолданылуы туралы мәліметтер алады  |
| 1.4 | Практикалық жұмыс №1 «Денелердің жүзу шарттары. Архимед күші. Бернулли заңы» | Теориялық білімді тексеру, бақылау  | 1 |  |  | 1 | Теорияны практикамен ұштастырып есептер шығара біледі  |
|  **ІІ. Физика және медицина. Барлығы 3 сағ.** |
| 2.1 | Қысым. Адамның қан қысымын өлшеуге арналған құралдың құрылысы және жұмыс істеу принципі. | Қан қысымын өлшеуге арналған құралдың құрылысы және жұмыс істеу принципін демонстрациялау . | 1 |  | 1 |  | Құралдың құрылысы және жұмыс істеу принципімен танысады. |
| 2.2 | Көздің құрылысы. Алыстан көргіштік және жақыннан көргіштік. Көзілдірік. Никотиннің көру қабілетіне әсері. | Алыстан көргіштік және жақыннан көргіштікті ажырата білу  | 1 | 1 |  |  | Әр түрлі ақпаратты жинақтайды және толық негіздей отырып, қорытынды жасайды  |
| 2.3 | Эксперименттік жұмыс. «Жүректің соғу периодын және жүректің атқаратын механикалық жұмысын, қуатын анықтау» | Өз бетінше зерттеулер жүргізу дағдылары қалыптастыру  | 1 |  | 1 |  | Өз бетінше зерттеулер жүргізу дағдылары қалыптасады. |
| **ІІІ. Физика және метеорология. Барлығы 2 сағ.** |
|  3.1 | Стратостат. Атмосфера құрылысы және ондағы жүретін процестер. Найзағай және оның түрлері. Магнит өрісі және қасиеттері. | Метеорология мен физика арасындағы байланысты айқындау | 1 | 1 |  |  | Сұрақтарға жауап бере отырып, тірек конспект жасайды, қосымша деректер келтіре алады.  |
| 3.2 | Эксперименттік жұмыс «Атмосфералық қысымды, ауаның ылғалдылығын және температурасын өлшеу» | Өз бетінше зерттеулер жүргізу, қорытынды жасауда заңдылықтарды қолдану  | 1 |  | 1 |  | Ғылыми білімдерді өз бетінше игереді және қолданады, физикалық құбылыстарды бақылайды, өз бетінше зерттеулер жүргізе алады |
|  **ІV. Физика және конструктор – механик. Барлығы 2 сағ.** |
| 4.1 | «Робот» макетін құрастырудың тиімді жолдары. | Шығармашылық қабілетін дамыту  | 1 |  | 1 |  | Оқушы өзінің қабілетін, бейімін, қызығушылығын мамандыққа сай тани білуге үйренеді |
| 4.2 | Жәй механизмдер моделін құрастыру. | 1 |  | 1 |  | Макеттерді құрастырып, ұсыныстарды тыңдай біледі. |
| **V. Физика архитектор мамандығында. Барлығы 3 сағ.** |
| 5.1 | Құрылыс алаңдарын жоспарлаудағы физикалық заңдылықтарды қолдану аясы. Деформация. Үйкеліс күші. Ауырлық күші.  | Құрылыс алаңдарын жоспарлаудағы физикалық заңдылықтардың маңызы айқындау  | 1 | 1 |  |  | Теория мен практикалық бағытталу арасындағы байланыстарды айқындай білетін болады. |
| 5.2 | Практикалық жұмыс «Деформация. Үйкеліс күші. Ауырлық күші» | Теориялық білімді есептер шығаруда қолдану | 1 |  |  | 1 | Теориялық білімдерін есептер шығаруда қолдана біледі. |
| 5.3 | Тест жұмысы «Мен және менің өмірлік жоспарларым» | Болашақ мамандық таңдауға бағдар беру | 1 |  |  | 1 | Оқушылардың бағдары мен құндылықтары туралы мәліметтер базасы жасалады  |
| **VI. Физика және суретке түсіру қызметі. Барлығы 4 сағ.** |
| 6.1 | Қарапайым фотоаппараттың құрылысы. Қазіргізаманғы фотоаппараттың физикалық негіздері. Фотосуретті үлкейту.  | Өз бетінше зерттеулер жүргізу дағдыларын қалыптастастыру | 1 | 1 |  |  | Ғылыми білімдерді өз бетінше игереді және қолданады, өз бетінше зерттеулер жүргізу дағдылары қалыптастасады. |
| 6.2 | Фотосуретке түсіру. Шығару. | Практикалық жұмыс қабілетін дамыту  | 1 |  |  | 1 | Теория мен практикалық бағытталу арасындағы өз ара байланыстар жүзеге асырылады  |
| 6.3 | Кванттық физика. Фотоэффект құбылысы. Фотоэффект құбылысын техникада пайдалану.  | Қосымша деректер арқылы білімді жетілдіру, дамыту  | 1 | 1 |  |  | Теориялық, практикалық бағытталу арасындағы байланыстар айқындалады. |
| 6.4 | Практикалық жұмыс «Кванттық физика. Фотоэффект құбылысы» | Теориялық білімді практикамен ұштастыруды дамыту  | 1 |  |  | 1 | Физикалық заңдылықтарды есептер шығаруда қолдана біледі. |
| **VII. Физика және өрт қауіпсіздік қызметі. Барлығы 2 сағ.** |
| 7.1 | Электр құбылыстары Электр өткізгіштердің қысқа тұйықталуы – өрт шығуының негізгі себебі.  | Өрт қауіпсіздік қызметі туралы мағлұмат беру  | 1 | 1 |  |  | Сақтық шарасының альтернативті және стандартты емес жолдарын ұсынады. Өрт қауіпсіздік қызметі туралы мағлұматтар алады |
| 7.2 | Өздік жұмыс: «Неге от өздігінен өшпейді?», «Неліктен су оттыөшіреді?», «Отты өшіру тәсілдері»  | Өз ойын жобалау қызыметі арқылды жеткізу қабілеттерін дамыту  | 1 |  |  | 1 | Оқушылардың жобалық ұсыныстары тыңдалады. |
| **VIII. Физика және цирк. Барлығы 2 сағ.** |
| 8.1 | Қисықсызықты қозғалыс. Материялық нүктенің шеңбербойымен бірқалыпты қозғалысы. Сызықтық және бұрыштық жылдамдықтар. Центрге тартқыш үдеу.  | Шеңбер бойымен қозғалыстың күнделікті өмірдегі маңызын мысалдар арқылы дәлелдеу | 1 | 1 |  |  | Мамандық әлемі және оның ерекшеліктері туралы дүниетанымы дамиды. |
| 8.2 | Практикалық жұмыс «Сызықтық және бұрыштық жылдамдықтар. Центрге тартқыш үдеу»  | Теориялық білімді пратикамен ұштастыра білу дағдыларын дамыту  | 1 |  |  | 1 |  Физикалық заңдылықтарды есептер шығаруда қолдана біледі және логикалық ойлау қабілеттері дамиды. |
| **ІХ. Физика- биология мен жануартануда. Барлығы 2 сағ.** |
| 9.1 | Табиғат және адам. Физика табиғат туралы ғылым. Табиғатты зерттеудің ғылыми әдістері. | Физика ғылымы мен кәсіби мамандықтар арасындағы сабақтастықты жүйелеу | 1 | 1 |  |  | Физика ғылымы мен кәсіби мамандықтар арасындағы заңдылықтардың өзара байланысын түсінеді. |
| 9.2 | Локаторлар. Ультрадыбыстық локатордың жұмыс істеу принципі. | Пән аралық өзара сабақтастықты жүзеге асыру  | 1 | 1 |  |  | Мамандық әлемі және оның ерекшеліктері туралы дүниетанымы кеңейеді |
| **Х. Физика балалар ойыншығын жасау қызметінде. Барлығы 3 сағ** |
| 10.1 | Архимед заңдылығына негізделген ойыншықтар. Дыбыстық, инерциялық және бұрандалы ойыншықтар. | Ғылыми ізденімпаздық қабілетін, шығармашылық қабілетін қалыптастыру | 1 |  | 1 |  | Заңдылықты қолдана отырып өз жобасын ұсынады, жобасын қорғайды. |
| 10.2 | Ньютонның заңдарына негізделген және электрленген, магниттік ойыншықтар. | 1 |  | 1 |  |
| 10.3 | Шығармашылық жұмыс. «Физикалық заңдылықпен байланысты ойыншық моделін құрастыру» | Шығармашылықпен жұмыс жасау қабілетін дамыту  | 1 |  | 1 |  | Өзін-өзі тану шекарасының аясын кеңейтеді, шығармашылық қабілеті дамиды |
| **ХІ. Электр станциясы. Барлығы 2 сағ.** |
| 11.1 | Жергілікті электр станциясына саяхат. | Мамандық таңдау бағытында бағдар беру  | 1 |  |  | 1 | Мамандық таңдау бағытында бағдар алады |
| 11.2 | Практикалық жұмыс «Кулон заңы.Электр өрісінің кернеулігі» | Теориялық білім мен практикалық жұмысты ұштастыру | 1 |  |  | 1 | Физикалық заңдылықтарды есептер шығаруда қолдана біледі және логикалық ойлау қабілеттері дамиды. |
| **ХІІ. Физика және техника. Барлығы 4 сағ** |
| 12.1 | Жылу машиналары. Жылу қозғалқыштарының жұмыс істеу принципі. ПӘК – і. Техниканың дамуындағы жылу қозғалтқыштарының ролі. Жылу машиналарын пайдаланудағы экологиялық мәселелер және қоршаған ортаны қорғау. | Физикалық құбылыстарды бақылау мен түсіндіруді өз бетінше зерттеулерді жүргізулерді қалыптастыру | 1 | 1 |  |  | Оқулықта берілген деректерге қосымша мәліметтер келтіре алады Конспект жасайды  |
| 12.2 | Қарапайым автомашинаның моделін құрастыру, жасау. |  Теорияны практикамен ұштастыра білуге үйрету  | 1 |  | 1 |  | Жаңа технологияландырылған әлемде бағдар ала білу және білімді күнделікті өмірде қолдана білуге үйренеді. |
| 12.3 | Оқушылардың мамандық таңдаудағы дайындығын анықтау сауалнамасы. | Жеке тұлға ретінде өз шешімін қабылдай білуге үйрету | 1 |  |  | 1 | Оқушылардың мамандық таңдаудағы дайындығын анықталады,қорытынды жасалады. |
| 12.4 | Қорытындылау (Қосымша 1)«Мамандық таңдаудың өмірлік маңызы» |  Болашақ еңбек жолын дұрыс таңдау мүмкіндігіне бағыт-бағдар беру  | 1 |  |  | 1 | Мамандықтарды талдай және таңдай білуге үйренеді, бағыт- бағдар беріледі |

**Ақпараттық – әдістемелік бөлім**

Оқушы бойындағы табиғи дарын мен қабілеттерін зерттеу мен дамыту, болашақ еңбек жолын дұрыс таңдау мүмкіндігі мен ғылыми білімдерді өз бетінше игеруді және қолдануды, физикалық құбылыстарды бақылау мен түсіндіруді өз бетінше зерттеулерді жүргізулерді қалыптастыру үшін бұл курстың қосар үлесі ерекше. Себебі, жаңа технологияландырылған әлемде бағдар ала білуді, яғни білімді күнделікті өмірде жеке басы үшін маңызды мәселелерді шешуге қолдана білуге үйрену оқушы игеруге тиіс сапалық дағдылардың негізгісі болып табылады.

Жүйелі әрекеттік нәтижелер бойынша оқушылар:

* Ғылыми ізденімпаздық қабілетін, шығармашылық қабілетін қалыптастырады;
* Оқушылар теориялық білім мен практикалық жұмысты ұштастыра біледі;
* Оқушылардың ізденуі оларды шығармашылық жұмыстарға баулиды;
* Оқушылардың таным қабілеті жетілдіріледі;
* Жан-жақты дамыған тұлға ретінде қалыптасады, өзі шешім қабылдай білуге үйренеді.

Курс бойынша бағалау нормасы критериалды бағалау бойынша жүзеге асырылады.

Білім алушылардың оқу деңгейлерінің сипаты:

**«3» балл төмендегідей талаптарды орындаған жағдайда қойылады:**

Тапсырманы орындау пайызы0%-39% болса, онда «Төмен деңгей»

• Пән бойынша терминдер мен ұғымдарға қатысты қарапайым білімін және түсінігін көрсетеді;

• қарапайым тапсырмаларды орындайды және тікелей нұсқаулықтарға сай орындау рәсімдеріне ілеседі;

• ақпаратты ұсынудың әртүрлі формалары (кестелер, графиктер және диаграммалар) негізінде қарапайым қорытынды жасайды;

•ғылыми ізденімпаздыққа қабілеті орташа.

**«4» балл төмендегідей талаптарды орындаған жағдайда қойылады:**

Тапсырманы орындау пайызы 40%-84% болса, онда «Орта деңгей»

• пән бойынша терминдер мен ұғымдарды жеткілікті түсінгенін және білімін көрсетеді;

• әдеттегі тапсырмаларды орындайды, таныс және кейбір таныс емес жағдайларда білімін орынды қолданады;

• ақпаратты жинақтайды және ішінара негіздей отырып, қорытынды жасайды, алынған нәтижелерге қатысты аргументтер келтіреді;

• әдеттегі тапсырмалар үлгілерін ажыратады, шешудің стандартты жолдарын ұсынады және қолданады;

• тапсырмалардың бекітілген жиынын шешу үшін оқу бағдарламасының басқа өрістеріне қатысты білімін, дағдыларын кіріктіреді;

**«5» балл төмендегідей талаптарды орындаған жағдайда қойылады:**

Тапсырманы орындау пайызы 85%-100% болса, онда «Жоғары деңгей»

• пән бойынша терминдер мен ұғымдарға қатысты терең білімін және түсінгенін көрсетеді;

• қиын тапсырмаларды орындайды және кең өрістегі жағдайларда білімін орынды қолданады;

• әр түрлі дереккөздерден алынған ақпаратты жинақтайды және толық негіздей отырып, қорытынды жасайды, алынған нәтижелерге қатысты логикалық бірізді аргументтер келтіреді;

• қиын тапсырмалар үлгілерін ажыратады, шешудің альтернативті және стандартты емес жолдарын ұсынады және қолданады;

• тапсырмалардың кең өрісін шешу үшін оқу бағдарламасының басқа өрістерінен білімін, дағдыларын кіріктіреді, әр түрлі стратегияларды қолданады, алынған нәтижелердің маңыздылығын және негізділігін бағалайды.

**Пайдаланылған әдебиеттер тізімі:**

1. Физикадан анықтамалық құрал. Дүйсембаев Б.Қазақбаев Д. Алматы «Рауан» баспасы. 1996 жыл
2. Развитие технического творчества школьников П.Н. Андрианова, М.А. Галагузовой. Москва «Просвещение» 1990г.
3. Оқушылардың бейіндік оқуын ұйымдастыру практикумы. Оқу құралы. Байдалиев.К.А , 2016 ж
4. Негізгі және жалпы орта мектеп мұғалімдеріне арналған критериалды бағалау бойынша нұсқаулық.Оқу-әдістемелік құрал.«Назарбаев Зияткерлік мектептері» ДББҰ. «Педагогикалық өлшеулер орталығы» филиалы. Астана, 2017

**ҚОСЫМША 1.**

Оқушыларға арналған сауалнама.

**Құрметті жоғары сынып оқушысы!** Осы оқу жылының соңында Сізге болашақ өміріңізге маңызды әсерін тигізетін, яғни арнайы орта кәсіби оқу орнына немесе 10 - шы бейіндік сыныпта білім жалғастыруды таңдау мүмкіндігі туады. Барлық жағдайда да бұл таңдау Сіздің болашақ мамандығыңызға, Сіздің өмірлік және кәсіби өзін-өзі айқындау - басқаша айтқанда, көптеген маңызы зор сұрақтарға ойланып жауап беру қажеттілігі туындайды.

Сауалнама сұрақтарына жауап беруіңізді сұраймыз.

**1**. Жоғарғы сыныпта оқудың қай бағытын таңдайсыз?

а) қоғамдық-гуманитарлық

б) жаратылыстану-математикалық

**2.** Неліктен Сіз бұл бағытты таңдадыңыз?

**3.** Жоғарғы сыныптарда қай бейіндік оқытуды (профильное обучение)

таңдайсыз (қажеттіні дөңгелектеңіз):

1. химия-биологиялық

2. физика-математикалық

3. филологиялық

4. тарихи-құқықтық

5. әлеуметтік-экономикалық

6. Егер бұл тізімде Сізге қажетті бейіндік оқыту болмаса, оның атын

жазыңыз\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**4.** Бейіндік 10 -шы сыныпты және болашақ кәсіпті таңдауға қандай

факторлар әсер етті?

**5**. 10-11 сыныптарда Сіздің кәсіби дайындығыңыздың табысты

болуына қандай ұсыныстарды жүзеге асыру қажет деп санайсыз?

1) Еңбек, адам және мамандықтар туралы мәлеметтерді көлемін молайту

2) «Сенің кәсіби мансабың» атты пәнді мектеп бағдарламасында енгізу

3) Кәсіптік маңызды қасиеттерді өзін-өзі диагностикалау және

диагностикалау мүмкіндігін ұлғайту

4) Әр түрлі оқу орындарында оқыту ерекшелдіктері туралы мәліметтер

көлемін ұлғайту

5) Әр түрлі өндіріс орындарына жиірек саяхат жасау

6) Технологиялық және кәсіптік практиканы ұйымдастыру

**7**) Бейінді сыныптарда келешектегі мамандықтарды таңдауға аса зор мән

беру

8) Негізгі мектеп пәндерінде кәсіби сынамаларды өткізу мүмкіндігін беру

9) Білім мазмұнын адамдардың практикалық әрекеттерімен жақындату

10) Мектеп пәндерін оқытуда оқушылардың бейімдерін және ынтасын

ескеру

11) Кәсіби өзін-өзі айқындауды қолдау үшін психологиялық-педагогикалық кеңестер беруді ұйымдастыру

12) Ештеңені өзгерту қажет емес

**6.** Таңдау курстарын оқытудың қандай формасы Сіз үшін өте тиімді

деп ойлайсыз?

1) сабақтар, дәстүрлі оқыту;

2) жоба, рефераттар, курстық жұмыстарды дайындау және қорғау;

3) ғылыми зерттеулер, эксперименттер жүргізу;

4) өндіріс орындарында тәжірибелік оқыту;

5) жағдайларды талдау және ойын барысында модельдеу;

**7.** Таңдау курстарына қатыспауға не кедергі болу мүмкін? Жауаптың

нұсқаларын көрсетіңіз:

а) курстар үйден алыс орналасқандықтан, курс өтетін жерге бару қиын;

б) курстар қолайсыз уақытта жүргізіледі;

в) таңдаған курстың бағдарламасы қызықсыз;

г) курсты беру сапасы қанағаттандырмайды;

д) таңдау дұрыс жасалмағандықтан;

е) курстың материалды-техникалық базасы әлсіз;

з) басқа (атап көрсетіңіз)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8**.Өзіңіздің болашақ мамандығыңызды қандай саламен

байланыстырасыз?

Білім саласы

1) Техника, өндіріс, материалды технологиялар

2) Ақпараттық техника және технологиялар

3) Медицина

4) Құрылыс

5) Көлік

6) Сауда

7) Халыққа қызмет көрсету

8) Педагогика

9) Экономика, басқару және ұйымдастыру

10) Әскер, полиция

11) Құқық, заң

12) Психология

13) Өнер

14) Фундаментальды ғылым

15) Әдебиет, тарих

16) Басқа

17) Әзірше білмеймін

**9.** Сіздің ата-анаңыздың білімі қандай?

1.аяқталмаған орта

2. орта

3. бастауыш кәсіптік

4. орта кәсіптік

5. жоғары

6. білмеймін

Анам \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Әкем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10**. Ата-анаңыздың мамаңдығы?

 Ана және әке

1) Жұмыскерлер

2) Жоғары квалификациялы жұмысшылар

3) Қызметкерлер

4) Медициналық қызметкерлер

5) Педагогтар

6) Ғылыми қызметкерлер

7) Саудагерлер

8) Әскери қызметкер, полиция қызметкері

9) Экономист, есепші

10) Халыққа қызмет көрсету қызметкерлері

11) Өнер қызметкерлері

12) Басқарушы, менеджерлер

13) Заңгер

14) Басқа

15) Білмеймін